న్యూఢిల్లీ: ఈరోజు ప్రముఖ గాయని లతా మంగేష్కర్ 88వ జన్మదినం. వివిధ భాషల్లో 30 వేలకు మించిన పాటలను పాడిన ఆమె జీవితం అనుకోని మలుపులతో సాగింది. ఆరు విశ్వవిద్యాలయాల నుంచి డాక్టరేట్ డిగ్రీ పొందిన ఆమె బాల్యంలోనే చదువును విడిచిపెట్టేసింది. ఇది వింతగా అనిపించినా వాస్తవం. బాల్యంలో ఆమె పాఠశాలకు వెళ్లినప్పుడు హెడ్మాష్టర్ కోప్పడటంతో మర్నాటి నుంచి స్కూలు ముఖమే చూడటం మానేసింది. ఒకరోజు లత తోటి విద్యార్థులకు పాటలు ఎలా పాడాలో నేర్పిస్తోంది. ఇంతలో అటుగా హెడ్మాస్టర్ వచ్చి ఇక చాలించమని ఆగ్రహం వ్యక్తంచేశాడు. దీంతో లతకు ఎక్కడలేని కోపం వచ్చి ఆ మర్నాటి నుంచి పాఠశాలకు వెళ్లడమే మానేసింది. ఈ విషయాన్ని లత ఒక ఇంటర్వూలో వెల్లడించింది. తెలుగు చిత్రం ‘సంతానం’(1955)లో లత ‘నిదురపోరా తమ్ముడా’ అనే పాట పాడింది. అలాగే నాగార్జున, శ్రీదేవి కాంబినేషన్లో వచ్చిన ‘ఆఖరిపోరాటం’లో కూడా పాడింది.
newdhilly: eeroju pramukha gaayani lataa mangeshkar 88va janmadinam. vividha bhaashallo 30 velaku minchina paatalanu paadina aame jeevitam anukoni malupulatho saagindi. aaru vishwavidyaalayaala nunchi doctorate digri pondina aame balyamlone chaduvunu vidichipettesindi. idhi vintagaa anipinchinaa vaastavam. baalyamlo aame paatasaalaku vellinappudu headmashter koppadatamtho marnati nunchi skoolu mukhame chudatam maanesindi. okaroju latha thoti vidyaarthulaku paatalu ela paadaalo nerpistondi. intalo atuga headmaster vachi ika chaalinchamani aagraham vyaktamchaesaadu. deentho lataku ekkadaleni kopam vachi aa marnati nunchi paatasaalaku velladame maanesindi. ee vishayaanni latha oka intervoolo velladinchindi. telugu chitram ‘santaanam’(1955)loo latha ‘nidurapora tammuda’ ane paata paadindi. alaage nagarjuna, sridevi combinationlo vachina ‘aakhariporaatam’loo kuudaa paadindi.